S. Atan

Datuk Hashim Said atau lebih dikenali sebagai S. Atan (lahir; 1949) ialah seorang komposer muzik dari Singapura. Antara penyanyi terkenal yang pernah mengalunkan muziknya yang mencecah melebihi 1,000 karya lagu ialah Datuk Siti Nurhaliza, Tan Sri SM Salim, Datuk DJ Dave, Jamal Abdillah, Carefree, Black Dog Bone dan Allahyarham Sudirman Haji Arshad.

Kerjaya
Sebelum beliau bekerja dengan syarikat rakaman EMI sebagai penerbit bermula pada tahun 1972, beliau ada bekerja dengan Majlis Bandaran Shah Alam. Selepas 13 tahun bekerja dengan EMI, beliau telah berpindah ke syarikat rakaman Irama Malaysia selama 2 tahun. Bagaimanapun, beliau akhirnya berhenti bekerja di Irama Malaysia untuk menjadi komposer dan penerbit album bebas.

Kehidupan peribadi
Hasil perkongsian hidup bersama Norizan Yeob, beliau dikurniakan lima orang anak iaitu Rozdi, Rozainie, Rozairie, Rozaimie dan Norhafieza. Beliau sekarang menetap di Kajang.

Rujukan

Pautan luar

Pemuzik Singapura
Kelahiran 1949
Orang hidup